open-index/open-wikipedia-markdown huggingface dataset:
Renault RS10

**Renault RS10** on Formula 1 -auto, jota Renault-talli käytti kaudella . RS10 oli historian toinen Renault'n F1-auto ja ensimmäinen turbomoottorinen auto, jolla voitettiin F1-osakilpailu. Auton voimanlähteenä oli Renault'n oma 1,5-litrainen V6-turbomoottori. Autolla kilpailuissa ajoivat ranskalaiset Jean-Pierre Jabouille ja René Arnoux.

## Saavutukset
Ranskan GP:sta Renault saavutti historian ensimmäisen voittonsa, kun Jabouille ajoi paalupaikalta voittoon. Arnoux täydensi tallin menestystä sijoittumalla kolmanneksi lähdettyään kilpailuun toisesta lähtöruudusta Jabouillen rinnalta. Arnoux myös ajoi kilpailun nopeimman kierrosajan. Britannian GP:ssa Arnoux ylsi toistamiseen peräkkäin palkintokorokkeelle sijoittumalla kilpailussa nyt toiseksi. Jabouille lähti Saksan GP:hin paalupaikalta, mutta joutui keskeyttämään jo kilpailun alkuvaiheessa. Itävallan GP:ssa Arnoux saavutti paalupaikan ja ajoi kilpailun nopeimman kierroksen, mutta lopputuloksissa hän oli kuudes. Jabouille saavutti paalupaikan Italian GP:sta, mutta kilpailussa hän joutui keskeyttämään. Kauden päätöskilpailussa, Yhdysvaltain GP:ssa, Arnoux ajoi palkintokorokkeelle toiseksi.

Renault saavutti kauden aikana yhteensä 26 pistettä. Valmistajien MM-sarjassa se sijoittui kuudenneksi.

## Teknisiä tietoja
*Moottori: Renault Gordini EF1, 1 492cc (1.5 L) 90° V6, 530 hv @ 11 000 RPM, AG Kühnle, Kopp & Kausch:n tuplaturbo, paino 179 kg
*Vaihdelaatikko: 6-vaihteinen manuaali
*Renkaat: Michelin
*Polttoaine: Elf

## Formula 1 -tulokset
(**lihavointi** tarkoittaa paalupaikkaa ja *kursivointi* kilpailun nopeinta kierrosta.)
Operaatio Mongoose

**Operaatio Mongoose** (suom. mangusti, englanniksi tunnetaan myös nimellä **Cuban Project**) oli yleisnimitys Yhdysvaltain presidentin John F. Kennedyn 30. marraskuuta 1961 alulle panemille CIA:n peiteoperaatioille. Presidentti antoi luvan  Fidel Castron Kuuban ja sen kommunistihallinnon vastaisille ankarille salaisille toimille. Operaatiota johti ilmavoimien prikaatikenraali Edward Lansdale.

Operaation tavoitteena oli "auttaa Kuubaa kukistamaan kommunistihallinto" mukaan lukien sen johtaja Fidel Castro, tähtäimenä oli "kansannousu, joka voisi tapahtua Kuubassa lokakuussa 1962". Yhdysvaltalaiset politiikantekijät halusivat myös nähdä "uuden hallituksen, jonka kanssa Yhdysvallat voisi elää rauhassa". 

Kun hankkeen piti huipentua lokakuussa 1962, Kuuban ohjuskriisi oli pahimmillaan. Kriisin aikana Yhdysvallat ja Neuvostoliitto ajautuivat ydinsodan partaalle. Operaatio Mongoose lopetettiin 30. lokakuuta 1962.

## Katso myös
* Operaatio Northwoods

## Lähteet

## Aiheesta muualla
* Edward Lansdalen raportti 20. helmikuuta 1962
M/S Luleå

**M/S Luleå** oli 1922 Göteborgissa, Ruotsissa rakennettu 119,99-metrinen rahtilaiva. Alus on rakennettu raudasta. 11. heinäkuuta 1942 neuvostoliittolainen sukellusvene torpedoi aluksen ja nykyisin alus makaa noin 30 metrin syvyydessä Ruotsin edustalla.

Luleån sisaralukset ovat M/S Stråssa, M/S Asella (ent. Laponia), M/S Ulrika (ent. Luossa) ja M/S Laidaure (ent. Oxelösund). 

## Käyttöhistoria
Vuonna 1922 alus valmistui göteborgilaiselta telakalta ja se luovutettiin ruotsalaisen Trafik AB Grängesberg-Oxelösundin omistukseen. Kotisatamaksi tuli Tukholma.

Toisen maailmansodan aikana laiva kuljetti rautamalmia Ruotsista Saksaan. Saksa tarvitsi malmia muun muassa sotateollisuuteensa. 8. heinäkuuta 1942 *Luleå* lastasi 7&nbsp;660 tonnia malmia Luulajan satamasta ja lähti Emdeniin. Kapteenina aluksella oli Ragnar Westin. 11. heinäkuuta kello 15 Luleå oli Västervikin saaristossa, kun Neuvostoliiton Itämeren laivaston sukellusvene *[[S-7 (1937)|S-7]]* laukaisi torpedon kohti alusta. Torpedon osuttua alukseen voimakas räjähdys lennätti lastina olleen malmin ympäriinsä samalla murskaten muun muassa toisen *Luleån* pelastusveneistä. Alus upposi nopeasti ja miehistö hyppäsi mereen. *Luleån* 27 hengen miehistöstä henkiin jäi 19. Kahdeksan menetti henkensä.

## Lähteet
Sports Illustrated

**Sports Illustrated** on urheilua käsittelevä yhdysvaltalainen viikkolehti. Sen painetulla ja sähköisellä julkaisulla on noin 20 miljoonaa lukijaa.. Pääosa lehden lukijoista on miehiä. Eniten kansikuva-esiintymisiä on koripalloilija Michael Jordanilla ja toiseksi eniten nyrkkeilijä Muhammad Alilla.

*Sports Illustrated* on ilmestynyt vuodesta 1954 asti, ja se on ollut vuodesta 2019 asti Authentic Brands Groupin omistuksessa.
Authentic Brands Group -yhtiö osti Sports Illustrated -brändin Meredith Corporationilta 110 miljoonalla dollarilla.

Lehden julkaisija on The Arena Group (ennen vuotta 2021 nimellä theMaven Inc.), joka lisensoi Sports Illustrated -brändin 2019. Yhtiö julkaisee myös The Street, History.com ja Parade -medioita.
Alkuvuodesta 2024 Arena on joutunut vaikeuksiin, eikä sillä ollut varaa maksaa 3,75 miljoonan dollarin neljännesvuosittaista lisenssimaksua.
Tämän jälkeen Authentic peruutti lehden lisenssiin ja Arena irtisanoi sen koko toimituskunnan 19. tammikuuta 2024.

## Uimapuku-numero
Vuosittain helmikuussa lehti julkaisee huippumallien ja eksoottisten kuvauspaikkojen avulla toteutetun, kauden uima-asumuotia esittelevän *Sports Illustrated Swimsuit* -numeron, joka on ollut useana vuonna maailman luetuin lehdennumero 60 miljoonalla lukijallaan. Vuonna 2016 numerosta tehtiin tuhatkunta radio- ja televisiojuttua ja yli 3&nbsp;400 verkkoartikkelia, jotka keräsivät 13 miljardia sivunäyttöä. Pelkästään paperiversiolla oli 60 miljoonaa lukijaa.

2020-luvulta lähtien lehti sai syytöksiä woke-kulttuurista.
Vuodesta 2021 lähtien kannessa oli "inklusiivisia" uimapukumalleja "pluskokoisista" viisikymppisiin.
Vuodesta 2020 lähtien uimapukumalleina oli transsukupuolisia. Ensimmäisen transsukupuolisena kannessa oli Leyna Bloom vuonna 2021.
Vuonna 2023 uimapukunumeron kannessa oli yhtenä transsukupuolinen Kim Petras, jonka syytettiin olevan "tekotissinen mies."

## Lähteet

## Aiheesta muualla
* Lehden verkkosivu
Takapuolustaja

**Takapuolustaja** (, yleislyhenne *S*) on puolustuksen pelipaikka amerikkalaisessa jalkapallossa. Takapuolustajia on kahdentyyppisiä: vahvan (, lyh. **SS**) tai heikon puolen (, lyh. **FS**) takapuolustaja. Heidän tehtävänsä riippuvat puolustussuunnitelmasta. Yhdessä kulmapuolustajien kanssa takapuolustajat muodostavat puolustuksen takakentän, jonka päätehtävänä on heittopuolustus.

Kentän taaimmaisina pelaajina he ovat myös puolustuksen viimeinen lukko. Heidän tulee olla hyviä pelinlukijoita ja varmoja taklaajia.

## Strong safety
Vahvan puolen takapuolustaja on kahdesta takapuolustajasta yleensä kookkaampi ja vahvempi. Hän asettuu kentällä puolustuksen vahvalle puolelle (tyypillisimmin se puoli, missä sisempi laitahyökkääjä on). Hän pelaa lähempänä aloituslinjaa ja osallistuu näin myös juoksun puolustamiseen. Miesheittopuolustuksessa hän seuraa sisempää laitahyökkääjää.

## Free safety
Heikon puolen takapuolustaja on yleensä virkaveljeään pienempi ja nopeampi. Hän seuraa tilannetta syvimpänä puolustajana ja hyökkää lopulta palloa kohti. Heittopeleissä hän pyrkii joko syötönkatkoon tai iskemään kiinniottajaa juuri pallon saapumisen hetkellä. Nimityksen *free safety* suora käännös on *vapaa takapuolustaja* ja se kuvaa alkuperältään takapuolustajan vastuuta miespuolustuksessa: heikon puolen takapuolustajan ei tarvitse puolustaa ketään erityistä hyökkäyksen pelaajaa, vaan hänen vastuullaan on vartioida kaikkia puolustuksen takakentälle asti pääseviä hyökkäyksen pelaajia.
Ľubomír Višňovský

**Ľubomír Višňovský** (s. 11. elokuuta 1976 Topoľčany, Tšekkoslovakia) on slovakialainen uransa lopettanut jääkiekkopuolustaja.

Los Angeles Kings varasi Višňovskýn vuonna . Hän murtautui heti ensimmäisellä kaudellaan Kingsin pelaavaan kokoonpanoon ja pelasi lähes kaikki kauden ottelut. Kings kauppasi Višňovskýn kesällä 2008 Edmonton Oilersiin. Pelattuaan pari kautta Oilersissa hänet kaupattiin maaliskuussa 2010 Anaheim Ducksiin, josta Oilersiin siirtyi puolustaja Ryan Whitney. Višňovský pelasi ssa vuonna 2007. 

Višňovský on nimetty maansa parhaaksi puolustajaksi kuusi kertaa (1999, 2001, 2000, 2002, 2003 ja 2005) ja parhaaksi pelaajaksi kerran (2005).

## Kansainväliset ottelut
Višňovský on edustanut Slovakiaa seuraavissa turnauksissa:
*1996 Maailmanmestaruuskilpailut
*1996 World Cup
*1997 Maailmanmestaruuskilpailut
*1998 Talviolympialaiset
*1998 Maailmanmestaruuskilpailut
*1999 Maailmanmestaruuskilpailut
*2000 Maailmanmestaruuskilpailut (hopeaa) 
*2002 Talviolympialaiset
*2002 Maailmanmestaruuskilpailut (kultaa) 
*2003 Maailmanmestaruuskilpailut (pronssia) 
*2004 World Cup
*2006 Talviolympialaiset
*2008 Maailmanmestaruuskilpailut 
*2010 Talviolympialaiset
*2011 Maailmanmestaruuskilpailut 

## Tilastot

## Lähteet

* 
* 

## Aiheesta muualla
*
Mariano Cañardo

**Mariano Cañardo Lacasta** (5. helmikuuta 1906 Olite, Navarra – 20. kesäkuuta 1987 Barcelona) oli espanjalainen maantiepyöräilijä.

Cañardo on voittanut Katalonian ympäriajon ennätykselliset seitsemän kertaa, vuosina 1928–1939. Vuonna 1930 hän voitti puolestaan ensimmäisenä espanjalaisena Baskimaan ympäriajon. Cañardo sijoittui toiseksi vuoden 1935 Espanjan ympäriajossa Gustaaf Deloorin jälkeen ja voitti kilpailun viidennen etapin. Vuoden 1937 Ranskan ympäriajossa hän oli paras 14. osuudella.

## Saavutuksia
*Ranskan ympäriajo:
**1934 kokonaiskilpailussa yhdeksäs
**1936 kokonaiskilpailussa kuudes, kolmas etapeilla 9, 16 ja 21
**1937 voitto etapilla 14 b, kolmas etapilla 12 b
**1938 kokonaiskilpailussa 16.
*Espanjan ympäriajo:
**1935 kokonaiskilpailussa toinen, voitto etapilla 5, toinen etapeilla 1, 7, 9 ja 14, kolmas etapeilla 8 ja 11
**1936 kokonaiskilpailussa kymmenes, voitto etapeilla 7 ja 15, toinen etapilla 12, kolmas etapeilla 8 ja 10
*Katalonian ympäriajo:
**1926 kokonaiskilpailussa kolmas
**1927 kokonaiskilpailussa toinen 
**1928 kokonaiskilpailun sekä etappien 1, 2, 5 ja 6 voitto
**1929 kokonaiskilpailun ja etapin 6 voitto
**1930 kokonaiskilpailun sekä etappien 1, 4, 5 ja 8 voitto
**1931 kokonaiskilpailussa toinen, etappien 2 ja 4 voitto
**1932 kokonaiskilpailun voitto
**1934 etapin 3 voitto
**1935 kokonaiskilpailun sekä etappien 3, 4 ja 9 voitto
**1936 kokonaiskilpailun sekä etappien 4, 6 ja 8 voitto
**1939 kokonaiskilpailun sekä etappien 1, 2, 3 ja 7 voitto
**1940 kokonaiskilpailussa kolmas
**1941 etapin 8 voitto
*Baskimaan ympäriajo:
**1928 kokonaiskilpailussa kolmas
**1929 kokonaiskilpailussa viides
**1930 kokonaiskilpailun ja etapin 4 voitto
*Marokon ympäriajo:
**1937 kokonaiskilpailun ja etapin 6 voitto
**1938 kokonaiskilpailun sekä etappien 6 ja 9 voitto
*Vuelta a Cantabria: 1926 voitto
*Villarreal–Teruel–Villarreal: 1926 voitto
*Vuelta a Santander: 1930 voitto
*Vuelta a Levante: 1930 voitto
*Vuelta a Madrid: 1931 voitto
*Teruel–Valencia–Teruel: 1931 voitto
*Valencia–Alcoy–Valencia: 1933 voitto
*Vuelta a Sevilla: 1939 voitto
*Circuit del Nord d'Espanya: 1939 voitto
*Madrid–Lissabon: 1939 voitto
*Vuelta a Los Puertos: 1940 voitto
*Manresa–Sampedor–Manresa: 1941 voitto
*Ammattilaisten MM-kilpailu: 1930 seitsemäs, 1932 12., 1933 seitsemäs, 1934 kymmenes, 1935 11.
*Espanjan maantiepyöräilymestari: 1930, 1931, 1933, 1936

## Lähteet
*Mariano Cañardo Memoire du cyclisme -tietokannassa
Kesäinen leikki

**Kesäinen leikki** () on Ingmar Bergmanin ohjaama elokuva vuodelta 1951. Elokuva on liikkuu kahdessa ajassa: nuoren parin rakkaustarinassa ja vanhenevan naisen muistoissa. Sitä pidetään ohjaajansa varhaisena mestariteoksena. Elokuvassa oli mukana Bergmanin luottohenkilöitä: näyttelijätär Maj-Britt Nilsson ja kuvaaja Gunnar Fischer. Myös saaristomaisemat ja lyhyen onnen kuvaus ovat teemoja, jotka toistuvat Bergmanin myöhemmissä elokuvissa. 

## Rooleissa

## Lähteet
Herse

**Herse** () oli kreikkalaisessa mytologiassa Ateenan kuninkaan Kekropsin ja Aglauroksen, Aktaioksen tyttären, tytär. Hänellä oli kaksi sisarta, Aglauros ja Pandrosos, sekä veli Erysikhthon.

Tarinan mukaan Hefaistos yritti maata Pallas Athenen mutta epäonnistui. Maahan tippunut siemen siitti sen sijaan Gaian, joka synnytti pojan, Erikhthonioksen. Hän ei kuitenkaan halunnut pitää poikaansa vaan antoi sen Athenelle. Tämä puolestaan sulki lapsen laatikkoon ja antoi sen Kekropsin tyttärille vartioitavaksi varoittaen heitä avaamasta sitä. Kiellosta huolimatta Aglauros ja Herse avasivat laatikon, josta paljastui Erikhthonios. Nämä kaksi sisarusta tulivat tästä hulluiksi ja hyppäsivät alas Akropoliilta. Toisen muunnelman mukaan varis kertoi Athenelle tapahtuneesta, jolloin tämä teki nämä kaksi sisarusta hulluiksi saaden heidät heittäytymään mereen.

Toisessa tarinassa Hermes rakastui Herseen, jolloin kateellinen Aglauros asettui rakastavaisten väliin kieltäytyen liikkumasta. Suuttuneena jumalien sanansaattaja muutti Aglauroksen silloin kivipatsaaksi. Suhteesta syntyi poika, Kefalos. 

## Lähteet
Dimensions (Believerin albumi)

**Dimensions** on yhdysvaltalaisen thrash metal -yhtye Believerin kolmas, vuonna 1993 julkaistu albumi. Sinfoninen metallisarja "Trilogy of Knowledge" kertoo neljässä osassa Kristuksen elämästä ja sisältää oopperalaulua, orkesterisoittimia, akustisia kitaroita, särökitaroita muiden muassa.

## Äänitys ja yleiskatsaus
*Dimensionsin* esituotanto levytettiin Trauma Studiosissa, ja sen tuotti The Trauma Team sekä Ted Hermanson, joka vastasi studiotekniikasta. Häntä auttoi rumpali Joey Daub. Wyatt Robertson ja David Baddorf jättivät Believerin ennen kuin *Dimensionsin* äänitykset aloitettiin. Jim Winters liittyi basistiksi ja soitti albumilla basson lisäksi kitaraosioita. Tällä albumilla Glenn Fischbach soitti selloa, Scott Laird viuluja sekä alttoviulua, Julianne Laird Hoge tulkitsi sopraanolaulajana. Chris Gehringer masteroi albumin The Hit Factoryssa, New Yorkissa, ja kansitaiteen teki Dave McKean.

*Dimensionsin* sanoitukset käsittelevät teologiaa ja filosofiaa. Esimerkiksi kappaleen "Dimentia" sanoitukset käsittelevät filosofisia paradokseja sekä Sigmund Freudin, Thomas J. J. Altizerin, Ludwig Feuerbachin ja Jean-Paul Sartren pohdiskeluja Jumalan olemassaolosta. Kappaleessa lainataan erityisesti Altizerin kirjaa *The Gospel of Christian Atheism*, Sartren *Being and Nothingness*, Feuerbachin *[[Das Wesen des Christentums|The Essence of Christianity]]* sekä Freudin *[[Dialogues Concerning Natural Religion]]*.

Sinfoninen metallisarja ”Trilogy of Knowledge” on jaettu kolmeen osaan ja introon. Sarja on lähes 20-minuuttinen eeppinen kertomus Jeesuksen elämästä ja hyvän ja pahan tiedosta. ”Trilogy of Knowledge” esitteli toistamiseen Scott Lairdin sävellystyötä ja Julianne Laird Hogen sopraanolaulua.

Jeff Wagner ja Steve Wilson kirjoittivat kirjassa *Mean Deviation: Four Decades of Progressive Heavy Metal*, että "mitä tulee teknisiin metallialbumeihin, [Dimensions] on hyytävien kitarasoundien, kiemurtelevien riffien ja jatkuvien tempovaihtelujen mestariteos", ja että "*Dimensionsilla* Believer synnytti tiheän, haastavan progressiivisen metallimonoliitin, jolla on vähän vertaisia vuosienkaan jälkeen."

## Kappaleluettelot
#"Gone" (K. Bachman/ J. Winters) - 5:47
#"Future Mind" (K. Bachman/ J. Daub/ J. Winters)- 5:34
#"Dimentia" (K.Bachman/ J. Daub/ J.Winters/ D. Man)- 5:36
#"What Is But Cannot Be" (K. Bachman/ J. Daub/ J.Winters/ D. Man) - 5:28
#"Singularity" (K.Bachman/ J.Winters/ D. Man) - 4:24
#"No Apology" (K.Bachman/ J. Daub/ J.Winters/ D. Man/ D. Baddorf) - 4:55
#"Trilogy of Knowledge: Intro: The Birth" - 2:17 (S. Laird/ K. Bachman/ J. Daub/ J. Winters)
#"Trilogy of Knowledge: Movement I: The Lie" - 5:27 (S. Laird/ K. Bachman/ J. Daub/ J. Winters)
#"Trilogy of Knowledge: Movement II: The Truth" - 6:46 (S. Laird/ K. Bachman/ J. Daub/ J. Winters)
#"Trilogy of Knowledge: Movement III: The Key" - 6:21 (S. Laird/ K. Bachman/ J. Daub/ J. Winters)

## Muusikot
*Kurt Bachman - laulu, kitara
*Joey Daub - rummut
*Jim Winters - basso, kitara
*Scott Laird - viulu, alttoviulu
*Glenn Fischbach - sello
*Julianne Laird Hoge - sopraano
*William Keller - puheääni

## Lähteet
*

## Aiheesta muualla
* 
*
Irwin Silber

**Irwin Silber** (17. lokakuuta 1925 – 8. syyskuuta 2010) oli yhdysvaltalainen toimittaja ja poliittinen aktivisti. Hän oli kansanmusiikkilehden *Sing Out!* päätoimittajana vuosina 1951–1967. 

Silber liittyi myöhemmin Yhdysvaltain *Guardianiin*. Hänen tunnetuimpia yksittäisiä artikkeleitaan oli *Sing Out!* -lehden marraskuun 1964 painoksessa julkaistu ”avoin kirje Bob Dylanille”.

Silber julkaisi useita kirjoja. Osa niistä käsittelee täysin musiikin ulkopuolisia aiheita; esimerkkinä Lester Rodneyn uraa koskeva *Press Box Red: The Story of Lester Rodney, the Communist Who Helped Break the Color Line in American Sports* (2006).
Dimensions

**Dimensions** voi tarkoittaa seuraavia asioita:

**[[Dimensions (Believer)|Dimensions]]*, thrash metal -yhtye Believerin albumi vuodelta 1993
**[[Dimensions (Freedom Callin albumi)|Dimensions]]*, power metal -yhtye Freedom Callin albumi vuodelta 2007
**[[Dimensions (albumi)|Dimensions]]*, rock-yhtye The Box Topsin albumi vuodelta 1969
Gregorius Favorinus

**Gregorius Matthiae Favorinus** (k. 1660) oli suomalainen pastori ja raamatunkääntäjä.

Favorinus syntyi 1500-luvun lopussa tai 1600-luvun alussa Tyrvännön Suotaalan kylän Siukolan talossa. Hänen isänsä oli talollinen Matti Niilonpoika Siukola. Hänellä tiedetään olleen kaksi vanhempaa veljeä; noin vuonna 1580 syntynyt Stephanus Matthiae joka otti sukunimekseen Svanstrupe, sekä vuoden 1590 paikkeilla syntynyt Sigfrid. Myös Stephanus suuntautui pappisuralle, sillä hän toimi kirkkoherrana Jämsässä.

Favorinuksen alkuvaiheista tiedetään vähän, mutta hänen otaksutaan matkustaneen tai opiskelleen Saksassa. Vuonna 1624 Jaakko de la Gardien uskotaan kutsuneen hänet rykmentin pastoriksi Riikaan. Hän siirtyi kuitenkin jo seuraavana vuonna Hattulaan kirkkoherraksi. Vuonna 1628 Favorinus siirtyi Varsinais-Suomeen ensin kappalaiseksi Turkuun ja sitten 1633 kirkkoherraksi Piikkiöön.

Favorinus oli 1638–1642 Raamatunsuomennuskomiteassa. Hän avusti myös Eskil Petraeusta vuonna 1649 ilmestyneen suomen kieliopin laadinnassa. Favorinus myös suomensi Johan Avenariuksen rukouskirjan, vaikkakin se jäi varojen puutteen vuoksi painamatta.

Favorinus palasi vielä rovastiksi Hattulaan 1651, jossa kuoli 1660.

## Lähteet
Lunkulansaari

**Lunkulansaari** () on saari ja kylä Laatokan koillisrannikolla Salmin kunnallishallintoalueella Pitkärannan piirissä Karjalan tasavallassa Venäjällä. Saari kuuluu Suomen Neuvostoliitolle luovuttamiin alueisiin. Lunkulansaari sijaitsee aivan mantereen tuntumassa, josta sen erottaa kapeimmalta kohtaa jokimainen Lunkulanlahti. Saaren länsipuolella sijaitsee Mantsinsaari. Lunkulansaari on 16 kilometriä pitkä ja noin kolme kilometriä leveä. Pinnanmuodostukseltaan saari on matalahko. Mantereelta saarelle johtaa pengertie. 

## Historia
Ennen toista maailmansotaa saari kuului Suomelle osana Salmin kuntaa. Suomelle kuuluessaan saarella oli viisi kylää ja 1&nbsp;250 asukasta. Suurin kylistä oli saaren pohjoispäässä sijainnut Tiijala, jossa oli noin 440 asukasta vuonna 1939. Tiijalan pohjoispuolella sijaitsi Lunkula (280 asukasta) ja eteläpuolella Perämaa (100 asukasta), Hiiva (260 asukasta) sekä pienet Hovin kylä ja Hiivan kylään kuuluvaksi luettu Varpasen kylä. Nykyisin saarella on vain yksi, Lunkulansaari -niminen kylä. Saaren väestö harjoitti elinkeinoinaan pääasiassa maataloutta ja kalastusta. 

Lunkulansaaren länsiosassa sijainneen Lunkulan kylän ortodoksit kuuluivat Mantsinsaaren seurakuntaan ja muu osa saaren väestöstä Salmin ortodoksiseen seurakuntaan. Saaren kaikki luterilaiset kuuluivat Salmin luterilaiseen seurakuntaan. Saarella oli kolme tsasounaa: Hiivan, Lunkulan ja Perämaan kylissä. Kouluja oli niin ikään myös kolme: Lunkulassa, Perämaassa ja Tiijalan Kotkaniemessä. Lisäksi Lunkulassa oli tulliasema ja Tiijalassa laivalaituri, jossa Sortavalan ja Salmin välillä liikennöivät laivat pysähtyivät. 

### Talvi- ja jatkosota
Lunkulansaarta oli linnoitettu kesällä 1939, rakentamalla sinne neljä puolustuslinjaa. Talvisodan aattona 29. marraskuuta 1939 aloitettiin Lunkulansaaren evakuointi. Suurin osa evakuoitiin autoilla Salmin kirkonkylän kautta länteen ja loput väestöstä veneillä Uuksalonpäähän. Lunkulansaaren mantereeseen yhdistävänä pengertien silta räjäytettiin 1. joulukuuta ja Suomen puolustusvoimat vetäytyivät Lunkulansaaresta Mantsinsaareen 5. joulukuuta. Lunkulansaaren pohjoispää vallattiin kuitenkin takaisin joulukuun 8. päivänä. Lunkulansaaren pohjoispää pysyi Suomen hallussa sodan loppuun asti, jolloin sieltä oli Moskovan rauhansopimuksen perusteella vetäydyttävä.

Jatkosodassa Suomi valtasi saaren takaisin vuonna 1941, mutta joutui vetäytymään sieltä vuonna 1944. Lopullisesti saari menetettiin Pariisin rauhassa vuonna 1947.

Muistelumatkalla Lunkulassa käynyt entinen *"Tuntemattoman sotilaan rykmentti"*, Jalkaväkirykmentti 8 (JR 8), kertoi matkasta tehdyssä TV-ohjelmassa, että tarinan kuuluisa syöksyvenekohtaus, jossa Rokka riitautui ensi kerran Lammion kanssa, sijoittuu juuri Lunkulaan; veteraanit sanovat, että kyseinen taistelu oli eräs jatkosodan verisimpiä ja ohjelman toimittaja käyttikin nimitystä "Lunkulan hirveä tappopaikka".

## Lähteet
Petri Niukkanen

**Petri Niukkanen** (s. 8. elokuuta 1960 Tampere) on entinen suomalainen jääkiekkoilija, joka nykyisin toimii jääkiekkovalmentajana. Pelipaikaltaan Niukkanen oli hyökkääjä.

Pelaajana Niukkanen edusti Tapparaa (1979–1986), Turun Palloseuraa (1989–1991) ja TuToa (1986–1989, 1990–1994) voittaen viisi SM-kultaa ja yhden SM-hopean. Niukkanen on myös voittanut Nuorten EM-kultaa 1978 sekä pelannut yhden A-maaottelun.

Niukkanen aloitti SM-liigassa Tapparan riveissä kaudella 1979–1980. Aktiiviuransa Niukkanen lopetti TuTon paidassa jääkiekon ykkösdivisioonassa kauteen 1993–1994, TuTon noustua kauden päätteeksi SM-liigaan. Valmennusuransa Niukkanen aloitti vuonna 1995.

## Pelaajana
* 297 SM-liigaottelua (46+63=109, 58 rangaistusminuuttia)
* 52 SM-liigan pudotuspeliottelua (8+2=10, 10 rangaistusminuuttia)
* 5 SM-kultaa
* 1 SM-hopea
* Nuorten EM-kulta 1978
* 1 A-maaottelu, 5 B-maaottelua, 7 poikien maaottelua

## Valmentajana
### Nykytilanne

* 2019-2020 TuTo C1, vastuuvalmentaja
*2020-2021 TuTo D1, vastuuvalmentaja

### Aiempi valmennusura
* 1995–2002 TuTon A- ja B-nuoret
* 2002–2005 VG-62, Naantali
* 2005–2006 TuTon C-nuoret
* 2006–2008 TuTon Mestis-joukkueen kakkosvalmentaja
* 2008–2011 TuTon Mestis-joukkueen päävalmentaja
*2018-2019 TuTo C2-nuoret, vastuuvalmentaja

## Lähteet
* TuTon kotisivut
* **TuTo Hockey**: *Kausikirja 2007–2008*, sivu 58 (Niukkasen esittely).
* Niukkasen Eurohockey-sivusto, viitattu 13.2.2008.
### Viitteet
Extraction from Mortality

**Extraction from Mortality** on yhdysvaltalaisen teknisen thrash metal -yhtye Believerin ensimmäinen studioalbumi vuodelta 1989. Vuonna 2010 HM-lehti sijoitti albumin 33. sijalle 100 kaikkien aikojen parasta kristillistä metallialbumia -listallaan.

## Äänitys
Lukiossa yhtyeen keulahahmo ja kitaristi-laulaja Kurt Bachman tapasi Scott Lairdin, joka opiskeli ensimmäistä vuottaan musiikkiohjaajaksi. Kun Believer nauhoitti *Extraction from Mortalityn* nimikappaletta, yhtye pyysi Lairdia säveltämään kappaleelle sinfonisen intron. Vuonna 1989 Believer kirjoitti sopimuksen R.E.X. Recordsin kanssa, ja yhtiö julkaisi *Extraction from Mortalityn*. Pienten resurssien vuoksi yhtiö jakeli albumia lähinnä kristillisiin kirjakauppoihin. Albumin maine kuitenkin kiiri eteenpäin ja toi Believerille suosiota. 

## Yleiskatsaus
Albumi tuli tunnetuksi teknisyydestään ja aggressiivisuudestaan, ja erityisesti kappale "Shadow of Death" kuuluu Believer-ihailijoiden kestosuosikkeihin. "Shadow of Death" alkaa yksinäisellä, kolkolla ja säröttämällä kitaramelodialla ja kehittyy riitasointuisena polkevaksi komppikitaroiden kaaokseksi. Norjalainen tekninen death metal -yhtye Extol teki kappaleesta coverin ep:llään *Paralysis* vuonna 2001. *Extraction from Mortalitya* luokiteltiin toisinaan "death metaliksi" lähinnä raa'an äänituotantonsa vuoksi. "Unite" alkaa introlla, joka sisältää industrial-vaikutteita ja erikoisia ääninäytteitä. Albumin päättävä "Stress" on humoristinen ja rento kappale, joka kehottaa, että ei kannata murehtia asioista, joille ei voi mitään.

## Vastaanotto
*Extraction from Mortality* sai huomiota sekä kristittyjen, että ei-kristittyjen metallimusiikin harrastajien joukossa, ja vuonna 1990 Believer pääsi Roadrunner Recordsille. R.E.X. Records kuitenkin julkaisi Believerin seuraavat julkaisut kristillisille markkinoille, kun taas Roadrunner jakeli albumia valtavirran markkinoille.

"Vile Hypocrisysta" julkaistiin remix-versio kokoelma-albumilla *Argh!!!*, ja ennen julkaisematon demokappale nimeltä "The Chosen" päätyi *East Coast Metal* -kokoelma-albumille, joka esitteli Yhdysvaltojen itärannikon johtavia kristillisiä metalliyhtyeitä.

*Extraction from Mortalitya* oli vuosia vaikea löytää, ja sen kappaleita myytiin korkeilla hinnoilla verkkohuutokaupoissa. Levy-yhtiö nimeltä M8 Records uudelleenjulkaisi albumin vuonna 2001, mutta painetut 2000 kappaletta myytiin nopeasti loppuun. Julkaisu sisälsi lisäkappaleena "The Chosenin". Vuonna 2007 puolalainen yhtiö Metal Mind Productions uudelleenjulkaisi albumin digipak-formaatissa, ja painosmäärä oli 2000 kopiota.

## Kappaleluettelo
#Unite - 6:39
#Vile Hypocrisy - 5:35
#D.O.S. (Desolation of Sodom) - 4:19
#Tormented - 3:50
#Shadow of Death - 4:19
#Blemished Sacrifices - 3:54
#Not Even One - 3:33
#Extraction from Mortality - 6:07
#Stress	- 3:01

## Muusikot
*Kurt Bachman - kitara, laulu
*Joey Daub - rummut
*Howe Kraft - basso
*David Baddorf - kitara

## Lähteet

## Aiheesta muualla
* 
*
Neidonlähde

**Neidonlähde** (*Jungfrukällan*) on Ingmar Bergmanin ohjaama elokuva vuodelta 1960. Sen tarina perustuu keskiaikaiseen 1200-luvun balladiin ”Herr Töres' döttrar”, joka kertoo vauraan talonpojan tyttäristä. Elokuvan kuvaus on saanut vaikutteita Akira Kurosawalta ja Mauritz Stilleriltä. Kuvauksen toteutti Sven Nykvist.

Elokuva on kuvattu Taalainmaalla muun muassa Stuggforsenissa sekä Skattungbynissä.
 
Elokuva sai Oscar-palkinnon parhaana vieraskielisenä elokuvana vuonna 1960 ja oli ehdokkaana myös puvustuksesta. Elokuva sai myös parhaan ulkomaisen elokuvan Golden Globen vuonna 1961.

## Juoni
Toren ja Märetan tytär Karin lähtee viemään kynttilöitä kirkolle sisarpuolensa Ingerin kanssa. Ingeri on katkera sisarpuoltaan kohtaan. Matkalla kolme paimenta raiskaa ja tappaa Karinin. Ingeri näkee tapahtuman, mutta pelästyy eikä uskalla palata kotiin kertomaan murhasta. Paimenet saapuvat Toren ja Märetan kotiin, jossa he yrittävät myydä Karinin vaatteita Märetalle. Totuus paljastuu vanhemmille, ja isä Tore kostaa murhaamalla paimenet. Perhe lähtee Karinin ruumiin luokse Ingerin johdattamana. Tore ei ymmärrä tyttärensä murhan sallinutta Jumalaa, mutta päättää rakentaa paikalle kirkon. Karinin ruumiin alta paljastuu lähde.

## Näyttelijät

## Kohtelu Suomessa
Valtion elokuvatarkastamo asetti elokuvalle ennakkotarkastuksessa 15. kesäkuuta 1961 ikärajan KK (Kokonaan kielletty), joten sitä ei saanut Suomessa laillisesti esittää. Elokuva vapautui sensuurista tarkastamon johtajan vaihduttua vuonna 1967, jolloin monet aiemmin kielletyt elokuvat uudelleentarkastuksissa vapautuivat sensuurista.

## Lähteet

## Aiheesta muualla
* Neidonlähde. Elitisti.
Pringles

**Pringles** on Kellogg Companyn perunalastumerkki. Tavanomaisista perunalastuista poiketen Pringlesit painetaan taikinamassasta ennen paistamista, minkä ansiosta ne ovat säännöllisen muotoisia. Pringles-lastut myydään putkilomaisessa pakkauksessa, ja niiden logona on viiksekäs hahmo. 

Ensimmäiset Pringlesit tulivat myyntiin Yhdysvalloissa vuonna 1968. Nimitys ”Pringles” otettiin satunnaisesti Cincinnatin puhelinluettelosta kadunnimestä Pringle Avenue, sillä se kuulosti sen laatijoiden mukaan sopivalta. Alun perin perunalastujen nimenä oli ”Pringle’s Newfangled Potato Chips”, mutta markkinoiden laajennuttua se lyhennettiin. Suomessa Pringlesit tulivat myyntiin vuonna 1999. Siihen aikaan niitä mainostettiin lauseella "Once you pop, you can't stop." Mainoksissa käytettiin Solid Base -yhtyeen saman nimistä kappaletta.

Pringlesit valmistetaan perunajauhoista, maissijauhoista, vehnätärkkelyksestä ja riisijauhoista yhdessä rasvan, emulgointiaineen, mausteiden ja suolan kanssa. Perunajauhopitoisuus on noin 42 prosenttia. 

Patentin mukaan Pringles-lastut kehitti Ohion Montgomerystä kotoisin ollut Alexander Liepa. Paistomenetelmän kehitti tieteiskirjailijanakin tunnettu Gene Wolfe ja taikinanvalmistusmenetelmän Len Hooper.

Kellogg osti Pringlesin Procter & Gamblelta alkuvuodesta 2012.

## Suomessa saatavat maut
**Suosikit**
* Cheese & Onion (juusto ja sipuli)
* Original (alkuperäinen)
* Paprika (paprika)
* Hot & Spicy 
* Texas BBQ Sauce 
* Smokey Bacon (savuinen pekoni)
* Spring Onion (kevätsipuli)
* Salt & Vinegar (suola ja etikka)
* Sour Cream & Onion (hapankerma ja sipuli)

**Sizzl'n**
* Kickin Sour Cream (hapankerma)
* Spicy BBQ
* Cheese & Chilli (juusto ja chili)
* Spicy Chorizo (mausteinen chorizo)
* Hot Sweet Chilli (chili)

## Lähteet

## Aiheesta muualla

* Tuotteen viralliset kotisivut
Gerboise Bleue

**Gerboise Bleue** (”sininen hyppyrotta”) oli Ranskan ensimmäisen ydinkoe, joka tehtiin Regganessa Ranskan  Algeriassa Saharan aavikkolla Algerian sodan (1954–1962) aikana 13. helmikuuta 1960. Ydinpommi räjäytettiin aavikolle rakennetusta tornista. Kenraali Pierre Marie Gallois oli keskeinen henkilö ydinkokeessa ja sai ydinkokeen ansiosta lempinimen *père de la bombe A*, ”Atomipommin isä”. Fissiili materiaali oli valmistettu Pierrelatten ydinrikastamossa.

Gerboise tarkoittaa autiomaassa elävää hyppyrottaa ja sininen on Ranskan trikolorilipun ensimmäinen väri. Niinpä seuraavat kaksi pommia (jotka tehtiin vielä samana vuonna) saivatkin vastaavasti nimen ”valkoinen” () ja ”punainen” () hyppyrotta. Vuonna 1961 seurasi vielä Ranskan tekemä neljäs ydinkoe, ”Gerboise Verte” eli ”vihreä hyppyrotta”.

## Voimakkain ensimmäinen atomipommi

Gerboise Bleuen myötä Ranskasta tuli neljäs ydinasevalta Yhdysvaltain, Neuvostoliiton ja Yhdistyneen kuningaskunnan jälkeen. Gerboise Bleue oli 70 kilotonnin räjähdysvoimallaan siihen astisista ensimmäisistä ydinkokeista kaikkein voimakkain, voimakkaampi kuin Yhdysvaltain Trinity (20 kt), Neuvostoliiton RDS-1 (22 kt) tai brittien ”Hurricane” (22 kt), tai kiinalaisten (20 kt). Seuraavaksi voimakkain ensimmäinen ydinkoe oli Pakistanin vuonna 1998 räjäyttämä Chagai-I (40 kt). Vertailun vuoksi Nagasakissa räjäytetty Fat Man oli räjähdysvoimaltaan 22 kilotonnia.

Vain kaksi muuta Saharassa räjäytettyä atomipommia oli vielä voimakkaampia: Rubis (<100 kt, 20. lokakuuta 1963) ja Saphir (<150 kt, 25. helmikuuta 1965). Kumpikin räjäytettiin maan alla Tan Afellan koealueella.

Kaikki muut Ranskan ydinasekokeet, Ranskan ensimmäinen vetypommi Canopus mukaan lukien, suoritettiin Ranskan Polynesiassa vuosina 1966&ndash;1996. Viimeinen pommi, Xouthos (< 120 kt), räjäytettiin 27. tammikuuta 1996.

Koska ydinkokeen räjähdysvoimaa ei voida täysin ennalta arvioida, Ranskan armeija suunnitteli 60&ndash;70 kt räjähdystä. Gerboise Bleue oli täydellinen menestys (65 kt) tuottaen halutun räjähdysvoiman.

## Tietoja räjähdyksestä
* Aika: 13. helmikuuta 1960 kello 6.04 (GMT)
* Paikka: Regganen lähellä (Tanezrouf)  
* Testityyppi ja -korkeus: torni, 105 m
* Räjähdysvoima: 70 kt TNT:tä

## Jälkipyykki
Paikalliset asukkaat saivat huonosti tietoa ydinkokeen vaikutuksista. Arviot siitä, kuinka moneen algerialaiseen ydinkokeet vaikutti, vaihtelevat: Ranskan puolustusministeriö mukaan tällaisia henkilöitä on 27 000 kun taas algerialaisen ydinfyysikko Abdul Kadhim al-Aboudin mukaan luku on 60 000. Algerian valtiollinen uutistoimisto arvioi vuonna 2012 ydinkokeiden vaikuttaneen 30 000 henkilöön.

Vuonna 2009 Ranska suostui julkaisemaan ydinkokeita käsitteleviä dokumentteja ja tarjosi vahingonkorvauksia uhreille. Vastaavia toimia kohdennettiin myös Ranskan Polynesiaan.

## Lähteet

## Aiheesta muualla
* 
* 
* 
* 
*
Hannu Takala

**Hannu Tapani Takala** on suomalainen säveltäjä, muusikko ja sanoittaja. Takala asuu vaimonsa kanssa Aurassa, jossa hänellä on oma studio, Auran äänipaja.

Takala on levyttänyt pääosin iskelmää, mutta myös lastenmusiikkia 1970- ja 1980-luvuilla. Hän on levyttänyt muun muassa pitkäsoiton *Hammond suosikit* (1985), jossa hän esittää iskelmähittejä Hammond-uruilla.

Takala on toiminut paitsi muusikkona, myös säveltäjänä ja sovittajana, tehden kappaleita muun muassa Lea Lavenille.

Hannu Takala on tehnyt myös tilaustyönä kappaleita muunlaisiinkin tarkoituksiin. Takalan käsialaa on jääkiekkojoukkue TuTon tunnuskappale "Lättyä pussiin", joka on soinut vuodesta 1993 asti TuTon kotipeleissä. Takala vieraili vuonna 2008 myös TuTon ottelussa, jossa TuTo pelasi Mestis-finaaleja Kajaanin Hokkia vastaan. Tuolloin koko yleisö lauloi Lättyä Pussiin -kappaleen.

Omassa studiossaan Takala on nauhoittanut muun muassa Jonna Tervomaan, Kike Elomaan ja Erkki Liikasen musiikkia.

## Diskografia (osittainen)
* Yellow: Keltakuume (1975, Finnlevy SFLP 9561)
* Kesän 81 kovat kotimaiset (1981, mukana kokoelmalevyllä)
* Lasten musiikkiparaati (1984, mukana kokoelmalevyllä)
* Hammond suosikit (1985, Master tktc 44)
* Lasten tv-suosikit (1986, Sateenkaari, satlp 1003)

## Lähteet

## Aiheesta muualla
* Takalan studion Auran Äänipajan kotisivut 
* 
* 
*
Kalevan kisat 1940

**[[Kalevan kisat]]** järjestettiin vuonna 1940 Tampereella 24.–26. elokuuta. Kilpailupaikkana oli Pyynikin kenttä. Kalevan maljan voitti Helsingin Kisa-Veikot. 

## Mitalistit

## Lähteet
* 

### Viitteet
Kalevan kisat 1942

**[[Kalevan kisat]]** järjestettiin vuonna 1942 Helsingissä 29.–30. elokuuta. Kilpailupaikka oli Olympiastadion. Kilpailut käytiin jatkosodan kestäessä ja Helsinkiä oli pommitettu muun muassa kilpailujen alkamispäivää edeltävänä yönä. Kalevan maljan voitti Kouvolan Urheilijat. 

## Mitalistit

## Lähteet
* 

### Viitteet
Anna Rauhala

**Anna Katriina Rauhala** (s. 26. maaliskuuta 1975 Jyväskylä) on suomalainen kuulantyöntäjä. Hän saavutti ulkoradoilla neljä Suomen mestaruutta. Rauhalan ennätystulos 17,04 metriä on vuodelta 1999. Seuratasolla hän edusti Hankasalmen Hankaa.

## Saavutukset
*Suomen mestari: 1999, 2000, 2001, 2002
*SM-pronssi: 1998 

## Lähteet
* 
*
Jim Bedard

**James Arthur "Jim" Bedard** (s. 14. marraskuuta 1956 Niagara Falls, Kanada) on kanadalainen entinen NHL-jääkiekkomaalivahti, joka pelasi urallaan myös 14 vuotta Suomessa. Pisimpään Bedard pelasi TuTon paidassa, viisi kautta, mutta Bedard pelasi myös Hämeenlinnan Pallokerhossa, Turun Palloseurassa, Imatran Ketterässä, Kiekko-67:ssa sekä Turku HT -joukkueessa.

Bedard pelasi vuosina 1972–1976 Kanadan nuorisosarjoissa. Vuonna 1976 Washington Capitals varasi Bedardin varausnumerolla 106 (9. kierros). Bedard pelasi kaksi seuraavaa kautta NHL:ssä ja seuraavat vuodet maansa alemmilla sarjatasoilla, kunnes siirtyi kaudeksi 1980–1981 Suomeen ja pelasi täällä uransa loppuun asti SM-liigaa ja jääkiekon ykkösdivisioonaa. 

Berard pelasi kaksi kautta TPS:ssa vuosina 1980-1982.

Bedard nosti kahteen otteeseen jääkiekon ykkösdivisioonajoukkueen SM-liigaan: HPK:n kaudella 1987–1988 sekä TuTon kaudella 1993–1994, uransa viimeisellä kaudella.

Aktiiviuransa jälkeen Bedard toimi Euroopassa maalivahtivalmentajana, kunnes siirtyi Detroit Red Wingsin maalivahtivalmentajaksi vuonna 1997. Bedard voitti joukkueen maalivahtivalmentajana Stanley Cupin vuosina 1998, 2002 ja 2008

## Bedardin ura 1972–1994
* 1972–73: Welland Sabres, SOJHL (juniorisarjaa)
* 1973-74: Sudbury Wolves, OHA-Jr.(juniorisarjaa)
* 1974–76: Sudbury Wolves, OMJHL(juniorisarjaa)
* 1976–77: Dayton Gems 	IHL
* 1977–78: Washington Capitals, NHL
* 1977–78: Hershey Bears, AHL
* 1978–79: Washington Capitals, NHL
* 1978–79 	Hershey Bears, AHL
* 1979–80 	Hershey Bears, AHL / Cincinnati Stingers / Rochester Americans / Tulsa Oilers, CHL / Dayton Gems, IHL
* 1980–82: TPS, SM-liiga
* 1982–83: Imatran Ketterä, I-div.
* 1983–87: TuTo, I-div.
* 1987–88: HPK, I-div. (joukkue nousi SM-liigaan)
* 1988–89: HPK, SM-liiga
* 1989–92: Kiekko-67, I-div.
* 1992–93: Turku HT, II-div.
* 1993–94: TuTo, I-div. (joukkue nousi SM-liigaan)

## Palkinnot
* Stanley Cup 1998, 2002, 2008 (Detroit Red Wingsien maalivahtivalmentajana)

## Lähteet

## Aiheesta muualla
* 
* Bedardin biografia Legends of Hockey -sivustolla 
* Bedardin biografia Hockey Draft Central -sivustolla
Maaselkä (lehti)

**Maaselkä** oli Haapajärvellä kerran viikossa ilmestynyt paikallislehti. Päätoimittajana toimi Tapani Pentikäinen ja hänen lisäkseen lehdessä työskenteli kaksi toimittajaa sekä neljä muuta työntekijää. Lehteä julkaissut Haapajärvi-Seura perustettiin 22. toukokuuta 1949 ja Maaselkä oli eräs harvoista kotiseutuyhdistysten julkaisemista lehdistä.

Maaselän julkaiseminen lopetettiin marraskuussa 2019 kannattavuusongelmien takia.

## Lähteet
Venäjän maalaki

**Venäjän maalaki** on moniselitteinen, eikä tulkinnaltaan vakiintunut kokonaisuus. Maahan voi kohdistua omistus- ja käyttöoikeuksia. Uskottu omistusoikeus voi osoittautua vain käyttöoikeudeksi, johon ei voida soveltaa perintöoikeutta. Maata ei kansallistettu Neuvostoliiton aikana, vaan se jäi vain olemaan, sitä ei käsitelty varsinaisena tuotantovälineenä. 

## Maan luokittelu
Venäjän federaation laki jakaa maan seitsemään eri luokkaan; 
# Maatalousmaa 
# Taajama-maa 
# Teollisuus- ja armeijanmaa, muu erityismaa 
# Metsämaa 
# Suojelumaa 
# Vara-maa 
# Vesistöjenmaa

Maan käyttötarkoituksen vaihtaminen luokkien välillä on hankala ja byrokraattinen toimenpide. Päätökset luokan vaihdosta tehdään Venäjän federaation virastojen välityksellä lopulta korkeimmalla mahdollisella tasolla.  

Osa maasta on vaihdannan piirissä. Maanomistaja voi olla rekisteröity yksityinen juridinen henkilö, kuten yhtiö tai julkinen oikeushenkilö, kuten kunta tai Venäjän federaatio eli valtio. Maata voi omistaa myös ulkomaalainen tietyin rajoituksin. Tiettyjen luokkien maata voi ostaa, myydä ja vuokrata. Kerrostalosta huoneiston ostanut ostaa samalla osuuden talon maa-alueesta, koska Venäjällä kerrostalohuoneisto lasketaan kiinteäksi omaisuudeksi.

### Metsämaa
Venäjän valtio omistaa kaiken metsämaan ja myöntää metsäpiirien välityksellä hakkuuoikeuksia hakattaviin puihin. 

Tosin siviililaki käsittelee metsääkin kiinteistönä, joten metsälaki on sen kanssa ristiriidassa. Metsä ja maapohja eritellään siten, että yksityinen omistus voi kohdistua vain metsään, ei varsinaiseen maapohjaan.

Metsämaahan kohdistuu myös muita käyttöoikeuksia, kuten jokamiehenoikeus marjastamiseen, sienestämiseen ja liikkumiseen. Maapohjaan voi kohdistua kaivos- tai maa-aineksen otto-oikeuksia. Metsämaahan voi saada metsästysluvan.

Hakkuiden suorittaminen on tarkoin normitettu, ja viranomaiset valvovat niitä. Käytännössä paikallinen metsäpiiri vuokraa metsän hakkuuyhtiölle, jolloin sille syntyy laillinen hakkuuoikeus, ja sen jälkeen yhtiö omistaa kaatamansa puutavaran. Vuokraukseen liittyy myös tiettyjä velvoitteita metsän hoitamisesta. Vuokrasopimukset tehdään tavallisesti 49 vuodeksi. Hakkuuoikeuden lisäksi metsämaahan voi kohdistua jonkun toisen tahon oikeus samanaikaisesti.

### Taajamamaa
Nykyinen maalaki lähtee siitä että kaikkien liike- ja asuinrakennuksien tonttimaa yksityistetään.

## Lähteet
* Idän metsätieto, Luonnonvarakeskus 
* Venäjän metsäoikeus
Kalevan kisat 1944

**[[Kalevan kisat]]** järjestettiin vuonna 1944 Helsingissä 23.–24. syyskuuta. Kilpailupaikka oli Olympiastadion. Kilpailut käytiin muutamia viikkoja jatkosodan aselevon solmimisen jälkeen ja sodasta johtuen myöhemmin syksyllä kuin koskaan muulloin. Lapin sota oli vielä käynnissä. Kisoihin osallistui ensimmäisen kerran ulkomaalainen kilpailija Gunder Hägg, joka juoksi 5&nbsp;000 metrin juoksussa kilpailun ulkopuolella. 25&nbsp;000 metrin juoksu oli ohjelmassa viimeistä kertaa. Maastojuoksussa oli kilpailtu jo toukokuussa Sortavalassa. Mestariksi juoksi Viljo Heino, ja joukkuemestaruuden voitti hänen seuransa Karhulan Katajaiset, joka voitti myös Kalevanmaljan 1944.

## Mitalistit

## Lähteet
* 

### Viitteet

## Aiheesta muualla
* Elonet: Finlandia-katsaus 47 (1944): Viljo Heinon ja Gunder Häggin kohtaaminen 24.9.1944 Helsingin Stadionilla - 5:19 filmin alusta, loppuosa filmistä
Sosiaalidemokraattinen puolue (Japani)

**Japanin sosiaalidemokraattinen puolue** ( *Shakai minshu -tō*) on vuonna 1996 perustettu poliittinen puolue Japanissa.

## Ideologia

Puolue kannattaa kuolemanrangaistuksen poistamista, hyvinvointipalvelujen lisäämistä, hiilipäästöjen leikkaamista 15&nbsp;%:lla ja Yhdysvaltain kanssa solmitun sotilasliiton purkamista.

## Aiheesta muualla
* Japanin sosiaalidemokraattisen puolueen viralliset sivut
Luettelo vastarintaryhmistä Irakissa

Tällä sivulla luetellaan Irakissa toimineita vastarintaryhmiä.

## Baathistit

* Al-Awdah
* Fedayeen Saddam
* Jihaz al-Iilam al-Siasi lil hizb al-Baath
* Katibat al-Fursan

## Kansallismieliset šiiat

* Asaeb Ahlul Haqq
* Kataeb Hizbollah
* Kata'ib al-Karbala
* Qatta'ab al-Imam al-Hussein
* Saraya al-Difa an al-Atabat al-Muqaddasah

## Kansallismieliset sufit

* Jaish Al Naqshbandiya
* Kata’ib al-Junayd al-Jihadiyah

## Kansallismieliset sunnit

* Al-Jabhah al-Islamiyah al-Muqawamah al-Iraqiyah (Jaami)
* Al-Katibat al-Khadra
* Hasad al-Muqawamah al-'Iraqiyah
* Irakin Islamilainen Armeija
* Jaish al-Fatiheen
* Jaish al-Muhammad
* Jaish al-Mujahideen
* Jaish al-Mujahideen
* Jaish al-Mujahideen fi al-Iraq
* Jaish al-Rashedeen
* Kataeb al-Fath al-Islami
* Kata'ib al-Tha'r al-Iraqi
* Katibat al-Rasd min Ajl al-Iraq
* Katibat al-Waqqas al-Islamiya
* Liwa al-Islam
* Saraya al-Shuhuada al-Jihadiyah fi al-Iraq
* Vuoden 1920 vallankumousprikaatit 

## Kurdiryhmät

* Ansar al-Islam
* Ansar al-Sunnah
* Jihad Pegah

## Šiiamilitiat

* Mahdin armeija

## Sunni-islamistit ja salafilaiset

* Abu al-Abbas
* Irakin al-Qaida
* Jaish Abi Bakr al Siddiq al Salafi
* Jaish al-Taifa al-Mansoura
* Jama'at al-Tawhid wal-Jihad
* Kataab Ashbal Al Islam Al Salafi
* Katbiyan Ansar Al-Tawhid wal Sunnah
* Majlis Shura Mujahideen fi al-Iraq
* Ninawa Mujahideen
* Sa'd ibn Abi-Waqqas
* Saraya al-Ghadhab al-Islami
* Saraya al-Suqur
* Saraya Asad-Allah al-Ghalib
* Saraya Usud al-Tawhid
* Usd Allah

## Ulkomaiset vapaaehtoiset

* Fallujah Mujahideen

## Katso myös

* Irakin vastarinta

## Lähteet

* Guide: Armed groups in Iraq
* Iraq’s resistance evolves
Kalevan kisat 1943

**[[Kalevan kisat]]** järjestettiin vuonna 1943 Helsingissä 14.–15. elokuuta. Kilpailupaikka oli Olympiastadion. Kilpailut käytiin jatkosodan aikana. Kalevan maljan voitti Kronohagens IF. 

## Mitalistit

## Lähteet
* 

### Viitteet

## Aiheesta muualla
* Elonet: Finlandia-katsaus 13 (1943): Urheilumuseon avajaisjuhla - alkaa 5:20 minuutin kuluttua filmin alusta
Kotisinappi

**Kotisinappi** on naantalilaisen perheyrityksen Mausteaitta Oy:n valmistama sinappi, jota on valmistettu vuodesta 1980 lähtien. Vuodesta 2005 yritys on valmistanut myös rinnakkaistuotetta nimellä *Väkevä Kotisinappi*.

## Lähteet

## Aiheesta muualla
* Kotisinapin kotisivut
Montana (täsmennyssivu)

**Montana** voi tarkoittaa ainakin seuraavia asioita:

## Maantieteellisiä nimiä
* Crans-Montana, kunta ja urheilukeskus Sveitsin Alpeilla Valais'ssa
* Montana, Bulgarian kaupunki
* Montana, kaupunki Yhdysvaltain Wisconsinin osavaltiossa
* Montana, kylä Sveitsissä
* Montana, maakunta Bulgariassa
* Montana, Yhdysvaltain osavaltio
* Roşia Montană, kaupunki Romanian Transilvaniassa, Alban piirikunnassa.

## Henkilöitä
* French Montana, oik. *Karim Kharbouch* (s. 1984), marokkolais-yhdysvaltalainen rap-artisti
* Joe Montana (s. 1956), yhdysvaltalainen amerikkalaisen jalkapallon pelaaja
* Lenny Montana (1926–1992), yhdysvaltalainen näyttelijä
* Patsy Montana (1908–1996), yhdysvaltalainen näyttelijä, laulaja ja lauluntekijä
* Tony Montana, oik. *Pasi Hailio* (s. 1961), suomalainen laulaja.

### Kuvitteellisia henkilöitä
* Hannah Montana (Miley Stewart), poplaulaja samannimisessä televisiosarjassa 
* Montana Jones, päähenkilö piirrossarjassa Montana
* Montana Max, hahmo *Tiny Toon Adventures* -piirrossarjassa
* Tony Montana, *Scarface – arpinaama* -elokuvan päähenkilö.

## Muuta
* 797 Montana, päävyöhykkeen asteroidi
* Chervolet Montana, Chervoletin kevyt lava-automalli
* *[[Hannah Montana]]*, yhdysvaltalainen lasten komediasarja ja sen päähenkilö
* Montana, Frank Zappan kappale
* Montana, suomalainen lännenpokkarisarja
* *[[Montana (elokuva)|Montana]]*, yhdysvaltalainen vuonna 1930 valmistunut draamakomediaelokuva
* Montana-luokka, Yhdysvaltain laivaston suunniteltu taistelulaivaluokka
* Pontiac Montana, General Motorsin automalli
* USS Montana (BB-67), suunnitteluasteelle jäänyt Montana-luokan taistelulaiva
* USS Montana (SSN-794), Yhdysvaltain laivaston ydinsukellusvene.
Elsa Soini

**Elsa Sofia Hagan** (o.s. **Soini**; 7. huhtikuuta 1893 Helsinki – 12. heinäkuuta 1952 Helsinki) oli suomalainen kirjailija ja elokuvakäsikirjoittaja.

## Henkilöhistoria
Soinin vanhemmat olivat pankinjohtaja ja kirjailija Aksel Wilhelm (Wilho) Soini (ent. Hoffrén) ja Sigrid Ida Helena af Enehjelm. Toimittaja, kirjailija ja liike- ja kulttuurielämän vaikuttaja Yrjö Soini oli hänen veljensä. Soini pääsi ylioppilaaksi 1911 ja valmistui filosofian kandidaatiksi 1916 ja maisteriksi 1919. Ylioppilaskunnan kirjaston amanuenssi hän oli 1913–1916, vt. varakirjaston hoitaja 1919 ja sitten historian ja suomen kielen opettajan sijainen useissa eri oppikouluissa Helsingissä. Hän oli 1940-luvulla jäsenenä Suomen Pen-klubin johtokunnassa ja Suomen Näytelmäkirjailijaliiton hallituksessa. Soini oli naimisissa vuodesta 1917 varatuomari Eero Sigfrid Haganin (1892–1964) kanssa, ja heillä oli neljä lasta. Arkkitehti Charles Hagan oli heidän poikansa.

## Kirjallinen tuotanto
Soini julkaisi romaaneja ja näytelmiä. Lisäksi hän kirjoitti pakinoita *[[Uusi Suomi|Uuteen Suomeen]]* vuosina 1942–1952 nimimerkillä *Lippa* ja yhdessä kirjailija Seere Salmisen kanssa nimimerkillä Tuttu Paristo *[[Suomisen perhe]]* -sarjakuunnelmaa radioon vuodesta 1938 alkaen. He laativat myös *Suomisen perhe* -elokuvien käsikirjoitukset. Vuonna 1946 Soini laati Aleksis Kiven elämää kuvaavan elokuvan *[[Minä elän]]* käsikirjoituksen.

### Romaaneja ja näytelmiä
**Oli kerran nuori tyttö*, romaani.  1923
**Marjatta viisastuu*, komedia.  1924
**Jumalten ja ihmisten suosikit*, romaani.  1926
**Kaksi herraa ja rakkaus*, komedia.  1928
**Sisko ja kultainen pikari*, romaani.  1928
**Verkkopallopeli*, oppikirja.  1929
**Halpa ja hauska viikonloppu*, romaani.  1930
**Uni*, romaani.  1930
**Katarina menettää pelin*, romaani.  1931
**Rakkauden tanssijatar*, draama.  1931
**Liukurata*, draama.  1932
**Rouva Johtaja*, romaani.  1932
**Nuoren tuomarin morsian*, romaani.  1933
**Kivi, jonka rakentajat hylkäsivät*, draama.  1934
**Isänsä tytär*, romaani.  1935
**Poikani pääkonsuli*, komedia.  1935
**Pikku seikkailu*, komedia.  1943
**Nuori Aleksis*, romaani.  1947
**Alkää Burko*, komedia.  1948
**Sirkka ja serkku*, romaani.  1952

### Pakinoita
**Muikkuja ja musiikkia*, pakinakokoelma. 1945

### Elokuvakäsikirjoituksia
* Poikani pääkonsuli, ohjaus Ilmari Unho.  1940
* Runon kuningas ja muuttolintu, ohjaus T. J. Särkkä.  1941
* ”Minä elän”, ohjaus Ilmari Unho.  1946
* Kanavan laidalla, ohjaus Ilmari Unho.  19149
* Se alkoi sateessa, ohjaus Thure Bahne ja Eddie Stenberg.  1953
Nimimerkillä Tuttu Paristo yhdessä Seere Salmisen kanssa:
* Poretta eli keisarin uudet pisteet, ohjaus Ilmari Unho. 1941
* Suomisen perhe, ohjaus T. J. Särkkä. 1941
* Suomisen Ollin tempaus, ohjaus Orvo Saarikivi. 1942
* Suomisen taiteilijat, ohjaus Orvo Saarikivi. 1943
* Suomisen Olli rakastuu, ohjaus Orvo Saarikivi. 1944
* Suomisen Olli yllättää, ohjaus Orvo Saarikivi.  1945

## Lähteet
* Suomen kirjailijat -tietokanta 
* Kuka kukin oli. Wikiaineisto.

### Viitteet

## Aiheesta muualla
* Suomisen perhe oli kolmen vuosikymmenen radiosuosikki. Ylen Elävä arkisto.
Hajamielinen professori

**Hajamielinen professori** on arkkityyppinen fiktiivisissä tarinoissa esiintyvä perushahmo. Stereotyyppinen hajamielinen professori on nero, mutta epäkäytännöllinen. Tutkimustyö ja keksinnöt ovat hänen intohimonsa, arkielämä sen sijaan ei häntä juuri kiinnosta. Hahmon esikuvina ovat muun muassa Isaac Newton ja Albert Einstein.

Yleensä hajamielinen professori on avoin ja hyväntahtoinen, ja poikkeaa selvästi toisesta perushahmosta, kavalasta hullusta tiedemiehestä.

Vastaava tyyppi Commedia dell’artessa on *[[dottore]]*.

## Hajamielisiä professoreja kirjallisuudessa ja elokuvissa
* Professori Timoleon Zanders Post (Buster Keaton elokuvassa *Speak Easily*, , 1932)
* Professori Tuhatkauno Hergén Tintti-sarjakuvissa
* Emmett Brown (Paluu tulevaisuuteen -elokuvasarja)
* Professori Taavi Harjula Edvin Laineen elokuvassa *[[Ruma Elsa]]*
* Pentti Siimes, hajamielinen professori Ere Kokkosen ja Spede Pasasen elokuvassa *[[Viu-hah hah-taja]]*
*Taavi Ankka, Aku Ankka -sarjakuvissa